
Projekteerimistingimuste määramine 
( Parve tn. 4 üksikelamu rekonstrueerimine ja  laiendamine detailplaneeringu alusel )

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 09.02.2006 määrusele nr 6 “Narva Linnavalitsuse projekteerimistingimuste ilma detailplaneeringuta määramise delegeerimise õigus”   


Narva Linnavalitsus annab korralduse:

Määrata projekteerimistingimused Parve tn. 4 üksikelamu rekonstrueerimise ja  laiendamise ehitusprojekti koostamiseks detailplaneeringu alusel järgnevalt:

	1. ÜLDANDMED



	1.1  Tellija                                           
	Sergei Smirnov
Parve tn. 4, 20205 Narva

	1.2  Asukoht, algandmed                                         
	Narva linn, Parve tn. 4
Olemasoleva üksikelamu ehitisalune pind: 76,5 m2
Krundi pind:  600,0 m2
Detailplaneeringu järgi planeeritava krundi pind: 2145,0 m2
Maakasutuse sihtotstarve: väikeelamumaa 

	1.3  Lähteülesanne on kehtiv  2 aastat alates korralduse jõustumisest.              

	1.4  Lähteülesande koostamise alus     

1.4.1 Projekteerimistingimuste taotlus 28.06.06.a avaldus nr.906/1-11 
         Sergei Smirnov – krundi omanik

1.4.2 Ehitusseadus

1.4.3 Eestis kehtivad normatiivid, EPN.

	2. PROJEKTEERIMISE EESMÄRK




2.1 Projekti koostamise eesmärgiks on elumaja rekonstrueerimine koos  katusekorruse väljaehitamisega ja hoone ehitisaluse pinna laiendamisega, samuti majandushoonete lammutamine. Maa-alal on olemas kehtiv detailplaneering.
	3.  ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.4 Projekt peab olema heaks kiidetud kõigil seadusega ettenähtud juhtudel*.

3.5 Projekti koostamisel arvestada Oru tn., 6.Paemurru tn., Parve tn. vahelise maa-ala detailplaneeringuga.

3.6 Väljastatud projekteerimistingimused lisada projekti kausta.

3.7 Esitada projekti nimetus vastavalt projekteerimistingimustele.

3.8 Ehitusprojekt koostada vastavalt Eesti standardile EVS 811:2002

3.9 Esitada Arhitektuuri-ja planeerimise osakonnale hoone välisviimistluse ja arhitektuurse osa eskiis heakskiidu saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Teostada geoaluse mõõdistus 2006 a. seisuga.

4.2 Ehitusala: mitte ületada tänava ehitusjoont.
4.3 Hoonestuste kaugus piiridest: tagades normatiivsed kujad naaberkinnistutega.
4.4 Krundi maksimaalne täisehitus: 28 % (vastavalt detailplaneeringule, arvutus näidata asendiplaanil).
4.5 Lubatud maksimaalne hoonestuste ehitisalune pind: kuni 605,0 m2.

4.6 Elumaja ja juurdeehituse korruste arv: kuni 2.
4.7 Lubatud suurim elumaja kõrgus: kuni 7,5 m.
4.8 Arhitektuur: kõrgetasemeline, kaasaegne. Kujunev kompleks peab moodustama professionaalselt lahendatud arhitektuurse terviku, sobitudes väikeelamute rajooni linnakeskkonda.
4.9 Katusekalle: lamekatus või viilkatus. Lamekatuse juures soovitavalt kasutada katuseterrassi. Hea arhitektuurse lahenduse puhul võimalikud ka muud lahendused.
4.10 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.11 Välisviimistlus: kasutada ajas kestvaid kvaliteetmaterjale (laudis, kivi, krohv jne), sobitades linnaehituslikku miljöösse. Mitte kasutada imiteerivaid ja plastikmaterjale. Värvilahendus sobitada naaberkinnistutega. Välisviimistluse ja värvilahenduse pass esitada projekti koosseisus. 

4.12 Siseviimistlus: vajadusel lahendada eraldi projekti osana.
4.13 Asendiplaan: näidata tehnovõrgud, pinnakatted, lammutatavad ehitised, lahendada väljasõit krundilt, anda parkimise lahendus.
4.14 Piirded: lahendada piire kõrgusega kuni 1,5 m sobilikuna  piirkonna miljöösse ning hoone ja naaberkruntidega kooskõlas olevaks. 

4.15 Haljastus: põhimõtteline kujunduslik-funktsionaalne lahendus näidata asendiplaanil. Kõvakattega pind ei tohi protsentuaalselt ületada haljastatavat pinda.
4.16 Teed ja juurdepääsud: kõvakate, teekattekivid, teekatteplaadid, murukivi või puistkate. 
4.17 Jäätmekäitlus: lahendada projekti mahus, näidates asendiplaanil, prügikonteiner soovitavalt piirata dekoratiivsete elementidega.
4.18 Välisvalgustus: lahendada sissepääsudel ja numbrimärgil.
	5. INSENERTEHNILISED ERITINGIMUSED



5.1 Vajadusel projekti koosseisus esitada insener-tehniline projektlahendus vee-, kanalisatsiooni-, elektrivarustusele ja küttele.
5.2 Eriosadele taotleda tehnilised tingimused ja projektid kooskõlastada vastavate võrguvaldajatega.

	6. ERITINGIMUSED




6.1 Enne projekteerimise algust tuleb läbi viia tarindite ja vundamendi seisundi tehniline ekspertiis. Soovitused ja järeldused võtta arvesse projekteerimisel.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED



8.1 Korraldus jõustub seadusega ettenähtud korras.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär


   *Märkus:

                           Taotlejale on selgitatud Ehitusseaduse (RT I 2002, 47, 297 ) nõuded:
                   1.     Paragrahv 12 lõike 2 „...Ehitusluba ei anna õigust ehitusloale märgitud maaüksuse või ehitise

                                         omaniku loata ehitada „.

                   2.     Paragrahv 33 lõike 8 „...Kasutusloa taotluse peab esitama ehitise omanik. Mitme isiku ühises

                                   omandis oleva ehitise korral peavad kasutusloa taotluse esitama ehitise omanikud ühiselt“.

